**Guntis Cimiņš** (dzimis 1973. gada 14. augustā, Rīgā, Latvijā) шк latviešu diriģents un producentыб Ventspils koncertzāles "Latvija" un teātra nama "Jūras vārti" mākslinieciskais vadītājs.

Guntis Cimiņš organizējis daudzus mūzikas projektus Latvijā un ārvalstīs. Veidojis jaunas vokālās mūzikas programmas, producējis jaunus skaņdarbus un ierakstus, sadarbojies ar ievērojamiem komponistiem un mūziķiem. Guntis Cimiņš darbojas Latvijas koru nozares konsultatīvajā padomē.

Guntis Cimiņš īstenojis daudzus Latvijas vokālās mūzikas attīstībai nozīmīgus starptautiskus notikumus, producējis ārzemju mākslinieku koncertus, piem. *The Real Group*, *The Swingles*, *VOCES8*, *Postyr*, *Solala,* *Gentlemen Singers*, *Didgori* u.c.

Guntis Cimiņš realizējis vairākus starptautisku sadarbību projektus, popularizējot Latvijas koru un vokālo mūziku ārvalstīs, organizējis Latvijas pārstāvniecības starptautiskos konkursos un festivālos Maltā, Īrijā, Austrijā, Polijā, Francijā, Itālijā, Šrilankā u.c. rīkojis ārvalstu koru un vokālo grupu koncertus un meistarklases Latvijā.

Guntis Cimiņš veidojis jaunus vokālās mūzikas projektus, izglītības programmas un meistarklases veicinot Latvijas vokālās un koru nozares izaugsmi un attīstību. Producējis vokālās mūzikas ierakstus un sadarbojies ar Latvijas labākajiem koriem un vokāliem ansambļiem — Kamēr... *Latvian Voices*, Balsis, Sola, Austrums, *Logos*, *Blagovest*, *Framest*, Rīgas projektu koris, *Insomnia* u.c.

Guntis Cimiņš strādājis kā diriģents un mākslinieciskais vadītājs vairākiem Latvijas koriem un vokāliem ansambļiem, veidojis daudzu skaņdarbu aranžējumus koriem un ansambļiem, bijis arī vairāku profesionālu koru dziedātājs, daudzu starptautisku mūzikas projektu dalībnieks, piem. *Europa Chor Academie* Vācijā, Francijā, Grieķijā, ASV, A.Šēnberga opera "Mozus un Ārons" Grācas operā Austrijā u.c.

Guntis Cimiņš veidojis izglītības programmas sadarbībā ar starptautiski atzītiem pasniedzējiem un diriģentiem, vairāk kā 20 gadus strādājis ar kori "Mūza" kā mākslinieciskais vadītājs un galvenais diriģents (2000.-2023), ir nodibinājuma *Sing Latvia* vadītājs un starptautiskā Rīgas *A Cappella* festivāla (2013.) izveidotājs un rīkotājs. Kopš 2023. gada Guntis Cimiņš ir Ventspils koncertzāles "Latvija" un teātra nama "Jūras vārti" mākslinieciskais vadītājs.

Atsauces
--------

1. ↑  «Kori | Latvijas Nacionālais kultūras centrs». *www.lnkc.gov.lv* (latviešu). Skatīts: 2021-11-05.
2. ↑  «Rīgā uzstāsies a cappella zvaigznes "The Swingles"». *nra.lv* (latviešu). Skatīts: 2021-11-05.
3. ↑  «TV3 Play». *TV3 Play*. Skatīts: 2021-11-05.
4. ↑   Intervija ar Gunti Cimiņu - REplay.lv, 2017-10-20. Atjaunināts: 2021-11-05
5. ↑  Emīls Kraucis. «Ar koncertu "Sing-Along" Balsis atklās ceturto "Rīgas A Cappella festivālu"!». *Balsis* (lv-lv). Skatīts: 2021-11-05.
6. ↑  Gundars. «Mazajā ģildē notiks piemiņas koncerts "Neaizmirsti!"». *muzikaspasaule.lv* (lv-lv). Skatīts: 2021-11-05.
7. ↑  «Kora "Mūza" 70 gadu jubilejas koncerts». *satori.lv* (angļu). Skatīts: 2021-11-05.
8. ↑  «Ar spilgtiem koncertiem oktobrī notiks Rīgas a cappella festivāls». *www.diena.lv*. Skatīts: 2021-11-05.
9. ↑  «Rīgas A Cappella festivāls». *www.lsm.lv* (latviešu). Skatīts: 2021-11-05.
10. ↑  «Rīgas A Cappella festivāls». *www.rigasacappellafestivals.lv* (en-US). Skatīts: 2021-11-05.

Ārējās saites
-------------

Mājaslapa